代試浪漫勇士 布文:佢比香港金盃前夕更放鬆!
2024年04月09日 13:35
東網電視
更多新聞短片
「浪漫勇士」(綠衫)今晨(9日)在布文胯下贏第7組1600米草閘。
沈集成馬房「浪漫勇士」至2月25日贏完2000米一級賽香港金盃之後就稍作小休,皆因幕後早已決定季內部署就係跑4月28日舉行嘅2000米一級賽女皇盃,然後再劍指6月喺日本舉行嘅安田紀念賽。距離冠軍賽馬日約3星期,「浪漫勇士」今晨(4月9日)喺布文胯下出試第7組1600米草閘,備戰積極。
「浪漫勇士」自9檔出閘後一直居後,入直路後移出外疊開始加速上前,結果最後力壓東廐「桃花開」勝出試閘。試閘後,布文表示,「浪漫勇士」上仗攻下香港金盃前亦由自己主理試閘,今日與該課試閘相比,馬兒走來明顯放鬆,而且最後直路亦識加速,對此駒狀態感到滿意。
布文在試「浪漫勇士」之前,曾在第5組800米草閘被黎廐「魔術控制」拋下,所幸布文無大礙,餘下時間都繼續參與試閘。